Föstudagur , 11. Nóvember 2005 09:34 Skrifað af Strandagaldur Eggert Björnsson ( 1612 - 1681 ) var sonur Björns Magnússonar sýslumanns á Bæ á Rauðasandi og fyrri konu hans Sigríðar Daðadóttur . Eggert var sýslumaður í Vestur-Barðastrandarsýslu og hélt henni til dauðadags . Hann var búsýslu - og fjáraflamaður mikill enda var hann auðugur mjög . Eggert var mjög eftirgangssamur í galdramálum , enda stóðu þau honum nærri þar sem séra Páll í Selárdal var hálfbróðir hans . Hlutur Eggerts í galdraofsóknunum á 17. öld virðist hafa verið vanmetinn af fræðimönnum , en ljóst er af heimildum að hann hefur gengið afar hart fram í að fá meinta galdramenn dæmda á bálið og samtímamenn hans telja hann oft hafa farið offari .